turjo4nis/wikipedia-bn-dump-20250701 huggingface dataset:
স্যাম কস্টিক

স্যামুয়েল কস্টিক (; জন্ম: ১ জানুয়ারি, ১৮৩৬ - মৃত্যু: ৮ এপ্রিল, ১৮৯৬) ইংল্যান্ডের সারের ক্রয়ডন এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ও আম্পায়ার ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলস ও ভিক্টোরিয়ার প্রতিনিধিত্ব করেছেন তিনি। ডানহাতে ব্যাটিংয়ে দক্ষ ছিলেন স্যাম কস্টিক। এছাড়াও, ডানহাতে মিডিয়াম-ফাস্ট রাউন্ডআর্ম বোলিং করতেন।

প্রারম্ভিক জীবন 
১৮৫০-এর দশকে ভিক্টোরিয়ায় স্বর্ণের সন্ধান লাভে আকৃষ্ট হন। এখানে আগমনের পরপরই মেলবোর্ন ক্রিকেট ক্লাবে যোগ দেন। সেখানে তিনি গ্রাউন্ড বোলার হিসেবে নিযুক্ত হন। বার্ষিক £১৫০ পাউন্ডে ঘণ্টাপ্রতি এর সদস্যদেরকে অনুশীলনীতে বোলিং করানো হতো।

১৮৬০ থেকে ১৮৭৬ সময়কালে ভিক্টোরিয়ার পক্ষে ১৮ খেলায় অংশগ্রহণ করেন। ব্যাটসম্যান হিসেবে ৯.৮৪ গড়ে ৩১৫ রান তোলেন। ব্যক্তিগত সর্বোচ্চ ছিল ৩৬। অপরদিকে, ৯.৪১ গড়ে ১০৬ উইকেট দখল করেন। সেরা বোলিং পরিসংখ্যান গড়েন ৯.৬১। এগারোবার ইনিংসে পাঁচ উইকেট ও পাঁচবার খেলায় দশ উইকেট পান তিনি। এছাড়াও, ১৪টি ক্যাচ নিয়েছেন। ১৮৬৯ সালে তাসমানিয়ার বিপক্ষে মাত্র ১ রান দিয়ে ৬ উইকেট দখল করেছিলেন।

খেলোয়াড়ী জীবন 
ভিক্টোরিয়ার অষ্টাদশ বনাম এইচ. এইচ. স্টিফেনসনের নেতৃত্বাধীন সর্ব-ইংল্যান্ড একাদশের মধ্যকার খেলাটি মেলবোর্নে জানুয়ারি, ১৮৬২ সালে অনুষ্ঠিত হয়। এ খেলাটিই অস্ট্রেলিয়ায় অনুষ্ঠিত প্রথম আন্তর্জাতিক খেলা ছিল। কস্টিক দলের পক্ষে ৮ ও ১১ রান তুলেন ও ৩১ রানে ১ উইকেট লাভ করেন। নম্বরের দিক দিয়ে এগিয়ে থাকলেও দলটি ইনিংসের ব্যবধানে পরাজিত হয়েছিল।

১৮৭৩-৭৪ মৌসুমে ডব্লিউ. জি. গ্রেসের নেতৃত্বাধীন ইংরেজ দল অস্ট্রেলিয়ায় আসে। কস্টিকের বোলিংয়ের পাশাপাশি ব্রান্সবি কুপার ও জন কনওয়ে এবং ফ্রাঙ্ক অ্যালান ও হ্যারি বয়েলের বোলিংয়ের কারণে ভিক্টোরিয়া অষ্টাদশ ইনিংসের ব্যবধানে সফরকারী দলের পরাজয় ঘটে। এ ফলাফল বিস্ময়কর হলেও এক সংবাদদাতা লিখেন যে, সংখ্যাগত দিক দিয়ে এগারোজন ভিক্টোরীয় যদি ইংল্যান্ড একাদশের বিপক্ষে  শিশুসূলভ খেলার ফলাফল কি হতো তা কেবলই ভাবনার বিষয়।

সিডনিতে ভিক্টোরিয়া ও নিউ সাউথ ওয়েলসের সম্মিলিত পঞ্চদশের পক্ষে তাকে আউট ঘোষণা করলে দর্শকেরা ক্রিজে অবস্থানের দাবী জানায়। তিনি তাই করলেন, ভুলবশতঃ আম্পায়ার তাকে আউট দিয়েছেন। ক্রিজে তখন তিনজন ব্যাটসম্যান অবস্থান করছিলেন। কস্টিক তার আপত্তি প্রত্যাহারের পূর্ব-পর্যন্ত গ্রেস দলকে মাঠ থেকে তুলে নেন।

আম্পায়ারিত্ব 
ক্রিকেটের ঊষালগ্নে ভিক্টোরিয়ায় অন্যতম ভূমিকা রাখেন স্যাম কস্টিক। ১৮৭৭ সালে মেলবোর্নে অস্ট্রেলিয়া-ইংল্যান্ডের মধ্যকার অনুষ্ঠিত টেস্ট ক্রিকেটের ইতিহাসের দ্বিতীয় টেস্টে ৪১ বছর বয়সে আম্পায়ারিত্ব করে স্মরণীয় হয়ে আছেন। ৩১ মার্চ থেকে ৪ এপ্রিল, ১৮৭৭ তারিখ পর্যন্ত অনুষ্ঠিত ঐ টেস্টে তার সাথে পীচের অন্যপ্রান্তে যোগ্য সঙ্গ দিয়েছিলেন সিরিজের উভয় টেস্ট পরিচালনাকারী রিচার্ড বেঞ্জামিন টেরি।

৮ এপ্রিল, ১৮৯৬ তারিখে ৬০ বছর বয়সে অস্ট্রেলিয়ার পশ্চিম মেইটল্যান্ডে কস্টিকের দেহাবসান ঘটে।

তথ্যসূত্র

আরও দেখুন 
 টাপ স্কট
 টম এমেট
 নেড গ্রিগরি
 আর্থার শ্রিউসবারি
 ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর

আরও পড়ুন 
 Pollard, Jack, ‘’Australian Cricket: 1803-1893, The Formative Years’’. Sydney, The Book Company, 1995. ()

বহিঃসংযোগ 
 
 

১৮৩৬-এ জন্ম
১৮৯৬-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেট আম্পায়ার
অস্ট্রেলিয়ায় ইংরেজ অভিবাসনকারী
ক্রয়ডনের ব্যক্তি
নিউ সাউথ ওয়েলসের ক্রিকেটার
ভিক্টোরিয়ার ক্রিকেটার
মেলবোর্ন ক্রিকেট ক্লাবের ক্রিকেটার
অস্ট্রেলীয় উপনিবেশে ইংরেজ অভিবাসনকারী
শিবরাজ সিং চৌহান

শিবরাজ  সিংহ চৌহান (জন্ম: ৫ মার্চ, ১৯৫৯) ভারতের কেন্দ্রীয় রাজ্য মধ্যপ্রদেশের ১৮ তম এবং বর্তমান মুখ্যমন্ত্রী। ২৯ নভেম্বর, ২০০৫ তারিখে তিনি মুখ্যমন্ত্রীর পদে বাবুলাল গৌরকে বদলি করেন। ভারতীয় জনতা পার্টির একজন নেতা হিসেবে তিনি তার সাধারণ সম্পাদক হিসেবে দায়িত্ব পালন করেন এবং তার মধ্যপ্রদেশের জনতা পাটির  সভাপতি হিসেবে দায়িত্ব পালন করেন। তিনি ১৯৭২ সালে ১৩ বছর বয়েসী জাতীয় স্বয়ংসেবক সংঘে যোগ দেন। তিনি পাঁচবার সংসদ সদস্য, ১৯৯১ সাল থেকে লোকসভাতে বিদীশের প্রতিনিধিত্ব করছেন। বর্তমানে তিনি মধ্যপ্রদেশে সিহোরে জেলার একটি তপসিল স্থান বুধনী আসনের প্রতিনিধিত্ব করছেন। 
২০০৭ সালে, তিনি লড়লী লক্ষ্মী যোজনা, কন্যাদন পরিকল্পনা এবং জননী নিরাপত্তা যোজনা নামে পরিচিত স্কিম চালু করেন, যা রাজ্যগুলিতে মহিলা শ্লীলতাহানির প্রতিরোধের উপর জোর দেয়। মেধাবী বিদ্যালয়ের পরিকল্পনা এবং মেধাবী ছাত্র যুগ ৭৫% ভোপাল ১২ শ্রনী বোর্ড এবং ৮৫% সিবিএসই দিল্লি ।

তথ্যসূত্র

মধ্যপ্রদেশের ব্যক্তি
মধ্যপ্রদেশের রাজনীতি
১৯৫৯-এ জন্ম
জীবিত ব্যক্তি
ভারতীয় জনতা পার্টির মুখ্যমন্ত্রী
চতুর্দশ লোকসভার সদস্য
ত্রয়োদশ লোকসভার সদস্য
দ্বাদশ লোকসভার সদস্য
একাদশ লোকসভার সদস্য
দশম লোকসভার সদস্য
মধ্যপ্রদেশ বিধানসভার সদস্য ১৯৯০-১৯৯২
মধ্যপ্রদেশ বিধানসভার সদস্য ২০০৩-২০০৮
মধ্যপ্রদেশ বিধানসভার সদস্য ২০০৮-২০১৩
মধ্যপ্রদেশের লোকসভা সদস্য
মধ্যপ্রদেশ বিধানসভার সদস্য ২০১৩-২০১৮
মধ্যপ্রদেশের ভারতীয় জনতা পার্টির রাজনীতিবিদ
রাষ্ট্রীয় স্বয়ংসেবক সংঘের সদস্য
মধ্যপ্রদেশ বিধানসভার সদস্য ২০১৮-২০২৩
কুয়াইশ বুড়িশ্চর সম্মিলনী উচ্চ বিদ্যালয়

কুয়াইশ বুড়িশ্চর সম্মিলনী উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান 
প্রতিষ্ঠানটি চট্টগ্রাম জেলার হাটহাজারী উপজেলার শিকারপুর ইউনিয়নে অবস্থিত।

ইতিহাস 
১৯৩১ সালে বিদ্যালয়টি প্রতিষ্ঠিত হয়।

ব্যবস্থাপনা 
বিদ্যালয় পরিচালনার জন্য ১১ জন বিশিষ্ট একটি পরিচালনা পরিষদ রয়েছে।

শিক্ষকবৃন্দ 
বিদ্যালয়ের প্রধান শিক্ষক বাবু নন্দন কুমার বড়ুয়া।

অবকাঠামো

শিক্ষা কার্যক্রম 
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে এক হাজারেরও অধিক শিক্ষার্থী অধ্যয়নরত আছে।

ফলাফল ও কৃতিত্ব 
বিগত বছরের পাশের হার ৯৪%।

আরো দেখুন 
 হাটহাজারী উপজেলার শিক্ষাপ্রতিষ্ঠানের তালিকা

তথ্যসূত্র

বহিঃসংযোগ 

হাটহাজারী উপজেলার শিক্ষাপ্রতিষ্ঠান
দ্য গুড মুসলিম

দ্যা গুড মুসলিম তাহমিমা আনামের লেখা একটি উপন্যাস। এটি তার লেখা প্রথম উপন্যাস আ গোল্ডেন এজ এর পরিশিষ্ট। এই গল্পে একটি যুদ্ধের বিশ্বাস ও পরিবারকে দেখানো হয়েছে।

তথ্যসূত্র

২০১১-এর উপন্যাস
ঐতিহাসিক উপন্যাস
যুদ্ধ উপন্যাস
বাংলাদেশী উপন্যাস
বাংলাদেশী বই
হ্যার্পার কলিন্সের বই
দেরাদুন বিমানবন্দর

দেরাদুন বিমানবন্দর (আইএটিএ: ডিইড, আইসিএও: ভিআইডিএন) ভারতের রাজ্য উত্তরাখণ্ডের দেরাদুনের ২২ কি.মি. (১২ নমিঃ ১৪ মাইল) দক্ষিণ-পূর্বের একটি অভ্যান্তরিন বিমানবন্দর । হিমালয় পর্বতমালার তলদেশে নিক্ষিপ্ত, বিমানবাহিনী বৃহত্তর বিমানবন্দর সংযোজন করার জন্য একটি রানওয়ে এক্সটেনশন পরে ৩০ মার্চ ২০০৮ বাণিজ্যিক বাণিজ্যিক চালু। ফেব্রুয়ারি ২০০৯ এ একটি নতুন টার্মিনাল বিল্ডিং উদ্বোধন করা হয়েছিল।   ঋষিকেশ থেকে ২০ কিমি (১২ মাইল) এবং হরিদ্বার থেকে ৩০ কিলোমিটার (১৯ মাইল) অবস্থিত বিমানবন্দরটি এই অঞ্চলের সহজেই প্রবেশ করতে পারে। এটি ঋষিকেশে থেকে প্রায় ২০ মিনিট এবং দেরাদুন থেকে হরিদ্বার পর্যন্ত ৪৫ মিনিটের পথ।

২০১৩ সালের উত্তরাখণ্ড বন্যার সময় কেদারনাথ এবং আশেপাশের তীর্থযাত্রীদের স্থানান্তরের জন্য জেলি গ্র্যান্ট বিমানবন্দর অভিযান কেন্দ্র হিসেবে কাজ শুরু করে।বিমানবন্দর, যা প্রতিদিন 16 টি উড়োজাহাজ পরিচালনা করে, কয়েকদিনের মধ্যেই ইন্ডিয়ান এয়ার ফোর্স বিমান, চার্টার্ড ফ্লাইট এবং প্রাইভেট জেটগুলি ভিআইপিদের বহনকারী বিমান সংস্থা গুলি কয়েক দিনের মধ্যে বিমানের ১০০ জনের বেশি যাত্রী পরিচালনা করতে থাকে।

বিমান সংস্থা ও গন্তব্য

বিমান পরিষেবা
মুম্বাই ও আহমেদাবাদ গন্তব্যের জন্যে ইন্ডিগো ২,১০০ মি টেকঅফ দৈর্ঘ্যের এ৩২০ ও ১,৯০০ মি টেকঅফ দৈর্ঘ্যের এ৩২০নিও বিমান পরিচালনা করে। এছাড়া এটিআর ৭২ ও ডি হ্যাভিল্যান্ড কানাডা ড্যাশ ৮ টার্বোপ্রপ বিমান পরিচালিত হয়।

তথ্যসূত্র

বহিঃসংযোগ

উত্তরাখণ্ডের বিমানবন্দর
২০শ শতাব্দীতে ভারতের স্থাপত্য
১৯৭৪-এ প্রতিষ্ঠিত বিমানবন্দর
ইন্ডিয়ান টর্টয়েস্‌সেল

ইন্ডিয়ান টর্টয়েস্‌সেল (বৈজ্ঞানিক নাম: Aglais caschmirensis(Kollar)) এক প্রজাতির মাঝারী আকারের প্রজাপতি যার শরীর এবং ডানা বাদামী বর্ণের যাতে কমলা, কালো এবং হলুদ বর্ণের আধিক্য দেখা যায়। এরা নিমফ্যালিডি পরিবার এবং নিমফ্যালিনি উপগোত্রের সদস্য।

উপপ্রজাতি 
ভারতে প্রাপ্ত ইন্ডিয়ান টর্টয়েস্‌সেল এর উপপ্রজাতিসমূহ হল-

 Aglais caschmirensis caschmirensis Kollar, 1844 – Kashmir Tortoiseshell
  Aglais caschmirensis aesis Fruhstorfer, 1912 – Himalayan Tortoiseshell

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিপৃষ্ঠ সামানের ডানায় কোস্টার বেসাল অর্দ্ধ ফ্যাকাশে বাদামী ও ঈষৎ হলুদ সরু ডোরাযুক্ত। টার্মেন ও ফ্যাকাশে বাদামী এবং ভিতরের দিকে একটি সরু কালচে বাদামী বন্ধনী দ্বারা সীমায়িত। উক্ত কালচে বাদামী বন্ধনীটি দীর্ঘ একসারি কালো অর্দ্ধচন্দ্রাকৃতি ছোপযুক্ত এবং কোস্টাল প্রান্ত থেকে উৎপন্ন হয়ে প্বার্শপ্রান্তরেখার সাথে প্রায় সমান্তরাল ভাবে টর্নাস পর্যন্ত বিস্তৃত। উক্ত কালচে বাদামী বন্ধনী ও সরু কালো সাবটার্মিনাল রেখার মধ্যবর্তী অংশে শীর্ষবিন্দু থেকে টর্নাস পর্যন্ত বিস্তৃত একসারি অর্দ্ধচন্দ্রাকৃতি সরু সাদা দাগ বর্তমান। টার্মিনাল রেখাটি কালো এবং খুব সরু। ডানার বেস অথবা গোড়ার দিকে অঞ্চল এবং ১ক ও ১ নং ইন্টারস্পেস মধ্যস্থ স্থান পিছনের দিকে বাদামী এবপ্নগ সোনালী আঁশ এ ছাওয়া। ডানার বাকী অংশ উপরের ভাগে হলুদ এবং নিম্নভাগে কমলা এবং লালের মিশ্রণ। সেল এর একদম গোড়ার অংশ কালচে বাদামী, তারপরে লম্বাটে একটি কমলা লাল পটি যুক্ত এবং শেষ ভাগে হলুদ। ডিসকো সেলুলার অংশটিও হলুদ। সেল এর মধ্যভাগে আড়াআড়ি ভাবে একটি চওড়া কালো তেরচা বন্ধনী বিদ্যমান। সেল এর শেষভাগে এবং ডিসকোসেলুলার অংশকে স্পর্শ করে একটি অধিকতর চওড়া কালো বন্ধনী কোস্টা থেকে ৪ নং শিরা অবধি তেরচা ভাবে অবস্থিত। ডিসকাল অংশে উপরদিকে কোস্টাল প্রান্ত থেকে ৫নং শিরা অবধি বিস্তৃত তৃতীয় একটি চওড়া তেরচা কালো বন্ধনী চোখে পড়ে, যার ঠিক পরেই এবং শীর্ষকোণ এর আগে একটি তীর্যক লম্বাটে সাদা ছোপ লক্ষ্য করা যায়। উক্ত ৩টি কালো বন্ধনীই নিম্নভাগে গোলাকৃতি। ডিসকাল অংশের নিচের দিকে একটি বড় ডিম্বাকৃতি কালো ছোপ এবং এর পাশেই ১নং ইন্টারস্পেসে একটি ইষদ হলুদ লম্বাটে ছোপ বিদ্যমান। ইষদ হলুদ ছোপটির উপরে ডানদিক ঘেঁষে ২ এবং ৩ নং ইন্টারস্পেসে দুটি প্রায় গোলাকৃতি ছোট কালো ছোপ দেখা যায়।

তথ্যসূত্র 

ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
অরুণাচল প্রদেশে প্রাপ্ত নিমফ্যালিডি গোত্রের প্রজাপতি
সিকিমে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
১৮৪৮-এ বর্ণিত প্রজাপতি
ভিনসেঞ্জ কোলার কর্তৃক নামকরণকৃত ট্যাক্সা
পশ্চিমবঙ্গের মহানগরের তালিকা

জনসংখ্যার ভিত্তিতে ভারতের পশ্চিমবঙ্গ রাজ্যের মহানগর সমূহের তালিকা।

তালিকা

তথ্যসূত্র

ভারতের মহানগর
ডানকুনি জংশন রেলওয়ে স্টেশন

ডানকুনি জংশন রেলওয়ে স্টেশন হল ডানকুনি শহরের প্রধান রেলওয়ে স্টেশন। এই হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। ডানকুনি জংশন রেলওয়ে স্টেশনটি হাওড়া রেলওয়ে বিভাগের একটি বড় রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলায় ডানকুনি স্টেশন রোড, ডানকুনি তে অবস্থিত। স্টেশনটি ডানকুনি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১৫ কি.মি. দূরে স্টেশনটি অবস্থিত। স্টেশনটিতে মোট ৫ টি প্লাটফর্ম রয়েছে। আবার এই শহরটি বালি ঘাট- দক্ষিণেশ্বর রেলওয়ে  স্টেশন বরাবর বিবেকানন্দ সেতু হয়ে শিয়ালদহ স্টেশনের সঙ্গে যুক্ত হয়। ডানকুনি বর্তমানে রেল যোগাযোগের গুরুত্বপূর্ণ স্থান। শিয়ালদহ এবং হাওড়া দুইটি প্রধান রেলওয়ে লাইনের সাথে ডানকুনি জংশনে সংযুক্ত হয়।

ইতিহাস
হাওড়া-বর্ধমান কর্ড, হাওড়া-বর্ধমান মাইন লাইনের তুলনায় হাওড়া থেকে বর্ধমানের একটি ছোট লাইনটি ১৯১৭ সালে নির্মিত হয়েছিল। ১৯৩২ সালে কলকাতার কর্ড লাইনটি নির্মিত হয়েছিল উইলিংডন ব্রিজের উপর, যেটি দমদম ও ডানকুনি শহরকে যুক্ত করেছিল।

বৈদ্যুতিকরন
হাওড়া-বর্ধমান কর্ড লাইন ১৯৬৪-৬৬ সালে বৈদ্যুতিকরন করা হয়।

ডানকুনি ডিজেল কম্পোনেন্ট ফ্যাক্টরিতে 
ডানকুনিতে ডিজেল কম্পোনেন্ট ফ্যাক্টরিতে ট্রায়ালের উৎপাদন শুরু হয়েছে।  ৮৪.২১ কোটি টাকা ব্যায়ে নির্মিত ফ্যাক্টরিটি, ২৮ মে ২০১২ তারিখে পশ্চিমবঙ্গের মুখ্যমন্ত্রী মমতা ব্যানার্জ্জী উদ্বোধন করেন। ডিজিটাল লোকোমোটিভ ওয়ার্কসে  উপাদান দ্রব্য সরবরাহ করা হচ্ছে বর্তমানে।

ইলেট্রিক লোকাল কম্পোনেন্ট ফ্যাক্টরী
এর নির্মাণ খরচ ২৭০.৭৭ কোটি টাকা। লোকাল কম্পোনেন্ট ফ্যাক্টরীটি নির্মাণ কাজ চলছে।

ডানকুনি মালবাহী ইয়ার্ড 
একটি প্রকল্প ডানকুনি মালের ইয়ার্ডের পুনর্নির্মাণ এবং ডানকুনি মালবাহী ইয়কড হিসাবে এটি নির্মাণের কাজ করছে।এটি একটি বহুমুখি-উদ্দেশ্য মালবাহী টার্মিনাল হবে যা এক জায়গায় সমগ্র মালবাহী রেল একত্রিত হবে।এটি হাওড়া, শিয়ালদহ, শালিমার ও চিৎপুর ইয়ার্ডের চাপ হ্রাস করবে।

ডেডিকেটেড মালবাহী করিডোর  
১৮৩৯ কিলোমিটার দীর্ঘ পূর্ব ডেডিকেটেড ফ্রেড করিডোর ডানকুনি থেকে লুধিয়ানা পর্যন্ত  নির্মাণের প্রস্তাবিত হয়েছে।

তথ্যসূত্র

ভারতের রেলওয়ে স্টেশন
১৯১৭-এ চালু রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হুগলী জেলার রেলওয়ে স্টেশন
১৯১৭-এ ভারতে চালু রেলওয়ে স্টেশন
বাসেল খারতাবিল

বাসেল খারতাবিল (১৯৮১ - ২০১৫) (), একজন ফিলিস্তিনী সিরিয়ান, সাংস্কৃতিক আন্দোলনের কর্মী, প্রযুক্তিবিদ, ক্রিয়েটিভ কমন্স প্রচারক, যিনি উইকিপিডিয়া সহ বিভিন্ন ওপেন সোর্স প্রকল্পে সক্রিয় ছিলেন। সিরিয়ার আসাদ সরকার তাকে বহুদিন বন্দী রাখার পর গোপনে হত্যা করে।

প্রারম্ভিক জীবন
বাসেল খারতাবিল দামেস্কতে জন্মগ্রহণ করেছিলেন। তিনি বহু বছর ধরে সিরিয়ায় জনগণের কাছে অনলাইনে প্রবেশাধিকার সম্প্রসারণ এবং উন্মুক্ত জ্ঞান ছড়িয়ে দেবার জন্য একটি গুরুত্বপূর্ণ ভূমিকা পালন করেছিলেন। ব্লগ লেখা ও উইকিপিডিয়াতে গুরুত্বপূর্ণ অবদান রাখেন বাসেল। দেশের পুরাতত্ত্ব, প্রত্নতত্ত্ব ও শিল্প সংক্রান্ত গবেষণায় তার ভূমিকা ছিল। ২০১২ সালের ১৫ মার্চ মাসে তাকে গ্রেপ্তার করে কোনো অজ্ঞাত স্থানে নিয়ে যাওয়ার পরে আর কোনো সংবাদ পাওয়া যায়নি। এই ওয়েব ডেভেলপার ও সক্রিয় উইকিপিডিয়ানের মুক্তির দাবীতে বিশ্বের নানা দেশের গণতান্ত্রিক মানুষ সক্রিয় হন। একটি সূত্র গোপনে তার স্ত্রী নুরা গাজিকে জানায় যে তার বাসেলকে মৃত্যুদণ্ডে দণ্ডিত করা হয়েছে, কিন্তু অতিরিক্ত কোনও তথ্য জানাতে পারে নি। বাসেল এর অবস্থান এবং প্রকৃত অবস্থা অজানা ছিল দেশবাসীর কাছে।

মুক্তির দাবী 
বাসেলকে এক জেল থেকে আরেক জেলে বহুবার পাঠানো হয় কড়া নিরাপত্তা ও গোপনীয়তার সাথে। সামরিক প্রহরায় তার ওপর অত্যাচারও করা হয়। আদরা জেলে থাকাকালীন তিনি পরিবার ও বন্ধুদের একটি চিঠি পাঠাতে সক্ষম হন। ২০১২ সালের জুলাই মাসে তার বন্দী হওয়ার খবর পাওয়া গেলে পৃথিবী জোড়া প্রতিবাদ ধ্বনিত হয়। নামকরা অন্তর্জাল সংস্থা, মোজিলা, উইকিপিডিয়া গ্লোবাল ভয়েস প্রমুখ কোম্পানি তার মুক্তির দাবীতে সিরিয়ান সরকারকে চিঠি লেখেন।

মৃত্যু 
২০১৭ সালে শেষ পর্যন্ত জানতে পারা যে ২০১৫ সালেই বাসেলের মৃত্যুদণ্ড কার্যকর করা হয়।

সম্মান

তথ্যসূত্র 

উইকিপিডিয়া ব্যক্তি
১৯৮১-এ জন্ম
২০১৫-এ মৃত্যু
সিরীয় কম্পিউটার প্রোগ্রামার
কপিরাইট কর্মী
দামেস্কের ব্যক্তি
সিরীয় ব্লগার
ফিলিস্তিনি বংশোদ্ভূত সিরীয় ব্যক্তি
মেধাস্বত্ব কর্মী
সর্বোচ্চ-বিক্রি সঙ্গীত শিল্পী তালিকা

এই তালিকায় মূলত ৭.৫ কোটি (৭৫ মিলিয়ন) বা ততোধিক রেকর্ড বিক্রয়ের দাবিকৃত সঙ্গীত শিল্পীদের অর্ন্তভূক্ত করা হয়েছে। নিচে তালিকাভুক্ত শিল্পীদের দাবিকৃত বিক্রয় পরিসংখ্যানের সাথে তাদের মোট প্রত্যয়িত এককগুলি তালিকাবদ্ধ হয়েছে, এবং সর্বাধিক পরিমাণ দাবিকৃত বিক্রয় সহ শিল্পীরা তালিকার শীর্ষে স্থান পেয়েছে। দুই বা ততোধিক শিল্পীর দাবিযুক্ত বিক্রয় পরিসংখ্যান সমপরিমান হবার সার্থে প্রত্যায়িত একক অনুযায়ী তাদের তালিকাভুক্ত করা হয়েছে। দাবিকৃত বিক্রয় পরিসংখ্যান এবং প্রদত্ত উৎসগুলির মধ্যে প্রমাণিত মোট এককগুলির (প্রতিটি দেশের জন্য) মধ্যে অ্যালবাম, একক, সংকলন-অ্যালবাম, সঙ্গীত ভিডিওগুলির পাশাপাশি একক এবং পূর্ণদৈর্ঘ্যের অ্যালবামগুলির বিক্রয় অন্তর্ভুক্ত রয়েছে। বিক্রয় সংখ্যাগুলি, যেমন সাউন্ডস্ক্যান থেকে প্রাপ্ত, যা কখনও কখনও বিলবোর্ড ম্যাগাজিনে প্রকাশিত হয়, প্রত্যয়িত এককগুলির কলামে অন্তর্ভুক্ত হয় নি। , বিক্রয় পরিসংখ্যান দাবী এবং প্রত্যয়িত একক উভয়ের ভিত্তিতে, দ্য বিটল্‌সকে সর্বাধিক বিক্রি ব্যান্ড হিসাবে বিবেচনা করা হয়। মাইকেল জ্যাকসন বিক্রয় দাবির ওপর ভিত্তি করে সর্বাধিক বিক্রিত স্বতন্ত্র শিল্পী হিসাবে বিবেচিত এবং প্রত্যয়িত এককগুলির ভিত্তিতে রিয়ানা সর্বাধিক বিক্রিত স্বতন্ত্র শিল্পী।

সংজ্ঞা

সমস্ত শিল্পী এই তালিকায় অন্তর্ভুক্ত।

খ্যাতনামা বিক্রয় শিল্পী

২৫ কোটি বা ততোধিক রেকর্ড

 প্রকৃত যাচাই এবং সম্পাদকীয় নিয়ন্ত্রণের সর্বোচ্চ পর্যায় নিশ্চিত করতে, এই তালিকার সংবাদ সংস্থা এবং সঙ্গীত শিল্প সম্পর্কিত সংস্থা বিক্রয় পরিসংখ্যান উৎস হিসেবে ব্যবহুত হয়েছে, যার মধ্যে রয়েছে: যেমন এমটিভি, ভিএইচওয়ান, বিলবোর্ড এবং রোলিং স্টোন।
 নিচের সারণির সর্বমোট প্রত্যয়িত এককের পরিসংখ্যান অ্যালবাম, একক এবং ভিডিওর প্রত্যয়িত এককের (ডিজিটাল ডাউনলোড সহ) উপর ভিত্তি করে দেওয়া হয়েছে।
 সারণিতে বাজারের ক্রম খুচরা মূল্যের উপর ভিত্তি করে: প্রতিটি বাজার যথাক্রমে তালিকাভুক্ত, বৃহত্তম বাজার সবচেয়ে উপরে এবং সর্বনিম্ন বাজার নিচে প্রদর্শিত হয়েছে।

 উপরে প্রত্যয়িত বিক্রয়ের কলামে বাজার অন্তর্ভুক্ত, যা ১০০,০০০ এবং ততোধিক শংসাপত্র ধারণকারী উপাত্ত প্রতিনিধিত্ব করে।

২০ কোটি থেকে ২৪.৯ কোটি রেকর্ড

১২ কোটি থেকে ১৯.৯ কোটি রেকর্ড

১০ কোটি থেকে ১১.৯ কোটি রেকর্ড

৮ কোটি থেকে ৯.৯ কোটি রেকর্ড

টিকা

তথ্যসূত্র

সর্বোচ্চ-বিক্রির তালিকা
সঙ্গীতজ্ঞের তালিকা
রক সঙ্গীত
জনপ্রিয় সঙ্গীত
সর্বোচ্চ-বিক্রি সঙ্গীত শিল্পী তালিকা
হাটহাজারী পার্বতী মডেল সরকারি উচ্চ বিদ্যালয়

হাটহাজারী পার্বতী মডেল সরকারি উচ্চ বিদ্যালয় বাংলাদেশের চট্টগ্রাম জেলার হাটহাজারী উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৯১৪ খ্রিষ্টাব্দে প্রতিষ্ঠিত হয় এবং ১১ এপ্রিল, ২০১৮ খ্রিষ্টাব্দে জাতীয়করণ করা হয়।

অবস্থান 
প্রতিষ্ঠানটি চট্টগ্রাম জেলার হাটহাজারী পৌরসভায় অবস্থিত।

ইতিহাস 
১৯১৪ সালে স্থানীয় শিক্ষানুরাগী ব্যক্তিবর্গের উদ্যোগে এবং জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়।

ব্যবস্থাপনা 
বিদ্যালয় পরিচালনার জন্য উপজেলা নির্বাহী কর্মকর্তা জনাবা ইশরাত জাহান পান্নাকে সভাপতি করে ১২ জন বিশিষ্ট একটি পরিচালনা পরিষদ রয়েছে।

শিক্ষা কার্যক্রম 
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে দুই হাজারেরও অধিক শিক্ষার্থী অধ্যয়নরত আছে।

আরো দেখুন 
 হাটহাজারী উপজেলার শিক্ষাপ্রতিষ্ঠানের তালিকা

তথ্যসূত্র

বহিঃসংযোগ 

১৯১৪-এ ব্রিটিশ ভারতে প্রতিষ্ঠিত
১৯১৪-এ প্রতিষ্ঠিত শিক্ষাপ্রতিষ্ঠান
হাটহাজারী উপজেলার শিক্ষাপ্রতিষ্ঠান
চট্টগ্রাম জেলার সরকারি বিদ্যালয়
আঞ্জুমান আরা বেগম

আঞ্জুমান আরা বেগম (১১ জানুয়ারি ১৯৪২ - ২৯ মে ২০০৪) ছিলেন একজন বাংলাদেশী সঙ্গীতশিল্পী। তিনি চলচ্চিত্র, টেলিভিশন এবং মঞ্চের গানে কণ্ঠ দিয়েছেন। সঙ্গীতে অবদানের জন্য বাংলাদেশ সরকার তাকে ২০০৩ সালে একুশে পদকে ভূষিত করে।

প্রারম্ভিক জীবন 
বেগম ১৯৪২ সালের ১১ জানুয়ারি বর্তমান বাংলাদেশের (তৎকালীন বেঙ্গল প্রেসিডেন্সি, ব্রিটিশ ভারত) বগুড়া জেলায় জন্মগ্রহণ করেন। তার পিতা কাসিরউদ্দিন তালুকদার বাংলাদেশের স্বাধীনতা যুদ্ধ চলাকালীন ১৯৭১ সালের ২৯ মে নিহত হয় এবং তার মাতা জিয়াউন্নাহার তালুকদার। তার বড়বোন জেব-উন-নেসা জামাল একজন গীতিকার ছিলেন এবং আরেক বোন মাহবুব আরা রেডিও ও টেলিভিশনের শিল্পী ছিলেন। সঙ্গীতশিল্পী জিনাত রেহানা তার ভাগ্নি এবং উপমহাদেশের প্রখ্যাত সঙ্গীতশিল্পী রুনা লায়লা তার চাচাতো বোন। আঞ্জুমান ঢাকা বিশ্ববিদ্যালয় থেকে সমাজবিজ্ঞান বিষয়ে স্নাতক সম্পন্ন করেন

কর্মজীবন 
বেগম ১৯৫৮ সালে ষোল বছর বয়সে প্রথম চলচ্চিত্রে নেপথ্য গানে কণ্ঠ দেন। ১৯৬২ সালে তিনি এহতেশাম পরিচালিত উর্দু ভাষার চান্দা চলচ্চিত্রের "চান্দনী ভিগি ভিগি হাওয়া" গানে কণ্ঠ দেন। গানটি তখন ব্যাপক জনপ্রিয়তা লাভ করে।১৯৬৪ সালে তিনি সুভাষ দত্ত পরিচালিত সুতরাং চলচ্চিত্রের "তুমি আসবে বলে
" গানে কণ্ঠ দিয়েছেন। গানটির গীতিকার প্রখ্যাত কথাসাহিত্যিক সৈয়দ শামসুল হক এবং সুরকার সত্য সাহা। এটি সৈয়দ হকের লেখা প্রথম গান। সালের সুভাষ দত্ত পরিচালিত আয়না ও অবশিষ্ট চলচ্চিত্রে "আকাশের হাতে আছে একরাশ নীল" গানে কণ্ঠ দিয়েছেন। গানটির রচয়িতা গাজী মাজহারুল আনোয়ার এবং সুর দেন সত্য সাহা। এটি বাংলাদেশের জনপ্রিয় চলচ্চিত্রের গানের একটি। তার গাওয়া অন্যান্য উল্লেখযোগ্য গানসমূহ হল "কে স্মরণের প্রান্তরে", "খোকনসোনা", "বৃষ্টি যখন" এবং "সাথী রঙের"।

বেগম ১৯৬৪ সালে বাংলাদেশ টেলিভিশনে প্রচারিত প্রথম গানে কণ্ঠ দেন।

ব্যক্তিগত জীবন 
আঞ্জুমান আরা বেগম মাসুদ আলম সিদ্দিকীর সাথে বিবাহবন্ধনে আবদ্ধ হন। তার পুত্র তারিক মাশরুর দ্য ডেইলি স্টারের উপ-সম্পাদক এবং কন্যা উমানা এ্যাঞ্জেলিন এশিয়া প্যাসিফিক ইউনিভার্সিটির লেকচারার।

মৃত্যু 
বেগম ২০০৪ সালের ২৯ মে নিউমোনিয়ায় আক্রান্ত হয়ে ঢাকার বাংলাদেশ মেডিকেল কলেজ হাসপাতালে মৃত্যুবরণ করেন। ঢাকার ধানমন্ডির মসজিদ-এ-তাকওয়ায় তার জানাজার নামাজ অনুষ্ঠিত হয়। তাকে ঢাকার বনানী কবরস্থানে দাফন করা হয়।

নেপথ্যে কণ্ঠ দেওয়া চলচ্চিত্র 

 হারানো দিন (১৯৬১)
 চান্দা (১৯৬২)
 জোয়ার এলো (১৯৬২)
 তালাশ (১৯৬৩)
 নাচ ঘর (১৯৬৩)
 সুতরাং (১৯৬৪)
 মেঘ ভাঙ্গা রোদ (১৯৬৪)
 আখরি স্টেশন (১৯৬৫)
 অভিশাপ (১৯৬৭)
 নয়নতারা (১৯৬৭)
 আনোয়ারা (১৯৬৭)
 উলঝন (১৯৬৭)
 আয়না ও অবশিষ্ট (১৯৬৮)
 মলুয়া (১৯৬৯)
 আপন পর (১৯৭০)
 মাসুদ রানা (১৯৭৪)
 বাঁদী থেকে বেগম (১৯৭৫)
 অঙ্গার (১৯৭৮)
 নতুন পৃথিবী (১৯৮৪)

পুরস্কার ও সম্মাননা 
 সঙ্গীতে অবদানের জন্য একুশে পদক (২০০৩)
 তারকালোক পুরস্কার
 বাংলাদেশ শিল্পকলা একাডেমি থেকে গুণীজন পুরস্কার
 কলধ্বনি পদক

তথ্যসূত্র

বহিঃসংযোগ 
 

১৯৪২-এ জন্ম
২০০৪-এ মৃত্যু
২০শ শতাব্দীর বাংলাদেশী সঙ্গীতশিল্পী
বাংলাদেশী গায়িকা
বাংলা ভাষার সঙ্গীতশিল্পী
বাঙালি মুসলিম
ঢাকা বিশ্ববিদ্যালয়ের প্রাক্তন শিক্ষার্থী
বগুড়া জেলার ব্যক্তি
বনানী কবরস্থানে সমাধিস্থ
নিউমোনিয়ায় মৃত্যু
শিল্পকলায় একুশে পদক বিজয়ী
একুশে পদক বিজয়ী
আনোয়ার উদ্দিন খান

আনোয়ার উদ্দিন খান (৪ জুন ১৯৩৫ - ২ আগস্ট ২০০০) ছিলেন একজন বাংলাদেশী সঙ্গীতশিল্পী, সঙ্গীত পরিচালক এবং গীতিকার। তিনি বেতার, টেলিভিশন, বেসিক ডিস্ক এবং চলচ্চিত্রের গানের সঙ্গীত পরিচালনা এবং গানে কণ্ঠ দিয়েছেন। সঙ্গীতে তার অবদানের জন্য বাংলাদেশ সরকার ২০০৫ সালে তাকে মরণোত্তর একুশে পদকে ভূষিত করে।

প্রারম্ভিক জীবন 
আনোয়ার খান ১৯৩৫ সালের ৪ জুন তৎকালীন পূর্ব বাংলার (বর্তমান বাংলাদেশ) রাজবাড়ী জেলায় জন্মগ্রহণ করেন। তার পিতা আকবর আলী খান। আনোয়ার ১৯৫২ সালে মুসলিম হাইস্কুল থেকে প্রথম বিভাগে ম্যাট্রিকুলেশন পাস করেন। পরবর্তীতে ঢাকা বিশ্ববিদ্যালয় থেকে অর্থনীতিতে এমএ ডিগ্রি অর্জন করেন।

কর্মজীবন 
খান ১৯৬১ সালে একটি ব্যাংকে চাকরিতে যোগদান করেন। পাশাপাশি তিনি সাংস্কৃতিক আন্দোলনের সাথে জড়িয়ে পড়েন। কবি-গীতিকার আবু হেনা মোস্তফা কামাল ও তার যুগলবন্দী বাংলা গানকে সমৃদ্ধ করতে ভূমিকা পালন করে। তার কণ্ঠদান করা প্রথম চলচ্চিত্র অপরাজিতা। চলচ্চিত্রে গান গাওয়ার পাশাপাশি তিনি চলচ্চিত্রে সঙ্গীত পরিচালক হিসেবে কাজ করেছেন। তার সুরারোপিত চলচ্চিত্রের মধ্যে উল্লেখযোগ্য হল বাল্যবন্ধু, ও মায়ার সংসার (১৯৬৯)। এছাড়া তিনি ময়না মতি (১৯৬৯) চলচ্চিত্রের গানে কণ্ঠ দেন। তার লেখা গানের মধ্যে রয়েছে "লোকে বলে প্রেম", "পুরাতন মনটাতে আর সয়না কোন নতুন জ্বালাতন", "কচি পাতার টিয়া রং" এবং "জড়োয়া অলংকারে"।

ব্যক্তিগত জীবন ও মৃত্যু 
আনোয়ার সুলতান আরা বেগম লিলিকে বিয়ে করেন। তাদের একমাত্র কন্যা আরজিনা খান টুম্পা। আনোয়ার খান ২০০২ সালের ২ আগস্ট মৃত্যুবরণ করেন।

সম্মাননা 
 ২০০৬: সঙ্গীতে অবদানের জন্য মরণোত্তর একুশে পদক

তথ্যসূত্র

বহিঃসংযোগ 
 

১৯৩৫-এ জন্ম
২০০০-এ মৃত্যু
বাংলাদেশী পুরুষ সঙ্গীতজ্ঞ
বাংলাদেশী সঙ্গীত পরিচালক
বাংলাদেশী গীতিকার
বাঙালি মুসলিম
ঢাকা বিশ্ববিদ্যালয়ের প্রাক্তন শিক্ষার্থী
শিল্পকলায় একুশে পদক বিজয়ী
কাফির লেবু

কাফির লেবু যাকে ইংরেজিতে অনেকসময় ম্যাকরুট লাইম অথবা মরিশাস পাপেডা  নামে ডাকা হয়, এক ধরনের লেবুজাতীয় ফল যার আদিনিবাস হচ্ছে বাংলাদেশ, ভারত, নেপাল, ইন্দোনেশিয়া, মালয়েশিয়া, থাইল্যান্ড এবং ফিলিপাইন সহ উষ্ণমণ্ডলীয় অঞ্চল। এর ফল এবং পাতা দক্ষিণ এশীয় রন্ধনশৈলীতে এবং নির্যাস তেল সুগন্ধি শিল্পে ব্যবহৃত হয়। এই গাছের পাতা চটকালে লেবুর গন্ধ পাওয়া যায়।

নামকরণ 
ইংরেজিভাষায় এই লেবুকে কাফির লাইম, ম্যাকরুট লাইম বলে ডাকা হয়। কাফির নামকরণের উৎস অনিরুপিত, সাধারণত মুসলমানগণ অমুসলিম বোঝাতে কাফির শব্দ ব্যবহার করে থাকে। আর এই লেবুটি অমুসলিম প্রধান অঞ্চলে জন্মে থাকে বলে এরকম নামকরণ হয়ে থাকতে পারে। কিন্তু এর পেছনে কোন জোরালো প্রমাণ নেই।

এর বৈজ্ঞানিক নাম সিট্রাস হিস্ট্রিক্স। এটা ইন্দোনেশিয়ায় জেরুক লিমাও এবং ফিলিপাইনে কাবুয়াও নামে পরিচিত। লাগুনা প্রদেশের কাবুয়াও শহরের নাম এই ফলের নামে নামকরণ করা হয়েছে।

বর্ণনা 
কাফির লেবুর গাছ কাঁটাযুক্ত ঝোঁপজাতীয়, ৬ থেকে ৩৫ ফুট উঁচু, সুগন্ধিত, বিশেষ আকৃতির পাতাবিশিষ্ট। ফলের খোসা অমসৃণ, কাঁচা অবস্থায় সবুজ এবং পরিপক্ব দশায় হলুদ রঙের হয়। বাহ্যিক চেহারা এবং ছোট আকারের কারণে একে সহজে আলাদা করা যায়। ফলের প্রস্থ ৪ সেন্টিমিটার।

ব্যবহার

রন্ধনশৈলী 
এই গাছের সব থেকে বহুল ব্যবহৃত অংশ হলো পাতা যা তাজা, শুকনো বা হিমায়িত অবস্থায় ব্যবহার করা হয়। থাই ও লাও রন্ধনশৈলীতে টম ইয়ামের মত খাবার প্রস্তুতিতে পাতা ব্যবহৃত হয়। কম্বোডীয় রন্ধনশৈলীতে কুরুয়েং তৈরিতে পাতা ব্যবহৃত হয়। ভিয়েতনামী রন্ধনশৈলীতে মুরগী রান্নায় স্বাদ বাড়াতে এবং শামুক সিদ্ধের সময় অস্বস্তিকর গন্ধ দূর করতে কাফির লেবুর পাতা ব্যবহার করা হয়।

ইন্দোনেশীয় রন্ধনশৈলীতে (বিশেষ করে বালি রন্ধনশৈলী ও জাভা রন্ধনশৈলী) সত আয়াম খাবার প্রস্তুতিতে এবং মুরগী ও মাছের তরকারিতে ইন্দোনেশীয় তেজপাতার সাথে কাফির লেবুর পাতা ব্যবহার করা হয়। দক্ষিণ ভারতীয় রন্ধনশৈলী, মালয়েশিয় রন্ধনশৈলী এবং বর্মী রন্ধনশৈলীতে কাফির লেবুর পাতা ব্যবহৃত হয়।

লাও এবং থাই তরকারির ঝোলে সুগন্ধি আনতে লেবুর খোসা ব্যবহার করা হয়। ক্রিয়োল রন্ধনশৈলীতে ফলের রস ব্যবহার করা হয়। কম্বোডীয় রন্ধনশৈলীতে পুরো ফলটিকে খাওয়ার জন্য ক্রিস্টালাইজ করা হয়।

ঔষধি গুণ 
কিছু এশীয় দেশে এই ফলের রস এবং খোসাবাটা প্রথাগত চিকিৎসা ব্যবস্থায় ব্যবহার করা হয়। শ্যাম্পুতে লেবুর রস ব্যবহার করা হয়। বিশ্বাস করা হয় এটা মাথার উকুন মেরে ফেলে।

অন্যান্য 
থাইল্যান্ডে ফলের রস কাপড় ও চুলের পরিষ্কারক হিসেবে ব্যবহার করা হয়। কম্বোডিয়ায় ধর্মীয় অনুষ্ঠানে লেবুর টুকরো মেশানো পানি পরিবেশন করা হয়।

তথ্যসূত্র 

মসলা
এশীয় রন্ধনশৈলী
চীনের উদ্ভিদ
ক্রান্তীয় এশিয়ার উদ্ভিদ
থাই রন্ধনশৈলী
ফিলিপিনো রন্ধনশৈলী
লেবু (ফল)
সাইট্রাস
এশিয়ায় উদ্ভূত ফল
এশিয়ার উদ্যান উদ্ভিদ
ভেষজ